## Rješenje kojim se daje odobrenje Raiffeisen mirovinskom društvu za upravljanje dobrovoljnim mirovinskim fondovima d.o.o., Zagreb, na promjenu banke skrbnika za Zatvoreni dobrovoljni mirovinski fond Hrvatskog liječničkog sindikata, te se odobrava izbor Hypo Alpe-Adria-Bank d.d. Zagreb, kao banke skrbnika

### NN 145/2008 (15.12.2008.), Rješenje kojim se daje odobrenje Raiffeisen mirovinskom društvu za upravljanje dobrovoljnim mirovinskim fondovima d.o.o., Zagreb, na promjenu banke skrbnika za Zatvoreni dobrovoljni mirovinski fond Hrvatskog liječničkog sindikata, te se odobrava izbor Hypo Alpe-Adria-Bank d.d. Zagreb, kao banke skrbnika

HRVATSKA AGENCIJA ZA NADZOR FINANCIJSKIH USLUGA

4008

Na temelju odredbi članka 15. točka 4. alineja 2. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05) primjenom odredbi članka 79. stavka 4. Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04 i 71/07), članka 4. stavka 3. i članka 5. Pravilnika o obavljanju poslova banke skrbnika (»Narodne novine« br. 65/01 i 47/03), odlučujući o zahtjevu za izdavanje odobrenja za promjenu banke skrbnika za Zatvoreni dobrovoljni mirovinski fond Hrvatskog liječničkog sindikata, Raiffeisen mirovinskog društva za upravljanje dobrovoljnim mirovinskim fondovima d.o.o., Zagreb, Magazinska 69, Uprava Hrvatske agencije za nadzor financijskih usluga (u daljnjem tekstu Agencija), na sjednici održanoj 5. prosinca 2008. godine, donijela je:

RJEŠENJE

1. Daje se odobrenje Raiffeisen mirovinskom društvu za upravljanje dobrovoljnim mirovinskim fondovima d.o.o., Zagreb, Magazinska 69, na promjenu banke skrbnika za Zatvoreni dobrovoljni mirovinski fond Hrvatskog liječničkog sindikata, te se odobrava izbor Hypo Alpe-Adria-Bank d.d. Zagreb, Slavonska avenija 6, kao banke skrbnika.

2. Ovo Rješenje objavit će se u »Narodnim novinama«.

Obrazloženje

Raiffeisen mirovinsko društvo za upravljanje dobrovoljnim mirovinskim fondovima d.o.o., Zagreb, Magazinska 69, podnijelo je svojim podneskom od 14. studenoga 2008. godine i dopunama od 28. studenoga 2008. godine zahtjev za izdavanje odobrenja za promjenu banke skrbnika za Zatvoreni dobrovoljni mirovinski fond Hrvatskog liječničkog sindikata. Uz zahtjev su priložili:

– Obavijest o raskidu ugovora o skrbništvu sa Societe Generale – Splitskom bankom d.d., Split,

– Ugovor o skrbništvu nad imovinom Zatvorenog dobrovoljnog mirovinskog fonda Hrvatskog liječničkog sindikata zaključen s Hypo-Alpe-Adria Bank d.d., Zagreb, Slavonska avenija 6, dana 12. studenoga 2008. godine,

– Aneks 1 Ugovoru o skrbništvu nad imovinom Zatvorenog dobrovoljnog mirovinskog fonda Hrvatskog liječničkog sindikata zaključen s Hypo-Alpe-Adria Bank d.d., Zagreb, Slavonska avenija 6, dana 27. studenoga 2008. godine,

– Informacije o banci skrbniku (predmet klasa: UP/I-140-01/08-33/6),

– Revidirano godišnje financijsko izvješće za banku skrbnika za 2005., 2006. i 2007. godinu (predmet klasa: UP/I-140-01/08-33/6),

– Dokaz o uplati naknade i administrativne pristojbe.

Postupajući sukladno odredbama članka 79. stavka 4. Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04 i 71/07), članka 4. stavka 3. i članka 5. Pravilnika o obavljanju poslova banke skrbnika (»Narodne novine« br. 65/01 i 47/03) Agencija je na sjednici održanoj 5. prosinca 2008. godine utvrdila da je zahtjev osnovan, te je odobrila promjenu banke skrbnika i izbor Hypo Alpe-Adria-Bank d.d. Zagreb, Slavonska avenija 6, kao banke skrbnika nad imovinom Zatvorenog dobrovoljnog mirovinskog fonda Hrvatskog liječničkog sindikata umjesto dosadašnje banke skrbnika Societe Generale – Splitske banke d.d., Split, Ruđera Boškovića 16. Također je utvrdila da je Ugovor o skrbništvu nad imovinom Zatvorenog dobrovoljnog mirovinskog fonda Hrvatskog liječničkog sindikata zaključen s Hypo-Alpe-Adria Bank d.d., Zagreb, Slavonska avenija 6, dana 12. studenoga 2008. godine i Aneks 1 Ugovoru o skrbništvu nad imovinom Zatvorenog dobrovoljnog mirovinskog fonda Hrvatskog liječničkog sindikata zaključen s Hypo-Alpe-Adria Bank d.d., Zagreb, Slavonska avenija 6, dana 27. studenoga 2008. godine sukladni Zakonu o obveznim i dobrovoljnim mirovinskim fondovima i Pravilniku o obavljanju poslova banke skrbnika, te je odlučeno kao u točki 1. izreke ovog Rješenja.

Sukladno odredbi članka 8. stavka 3. Zakona o Hrvatskoj agenciji za nadzor financijskih usluga, ovo Rješenje objavit će se u »Narodnim novinama«.

UPUTA O PRAVNOM LIJEKU

Protiv ovog Rješenja žalba nije dopuštena, ali se može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog Rješenja.

Klasa: UP/I-140-01/08-33/14

Urbroj: 326-113-08-3

Zagreb, 5. prosinca 2008.

Član Uprave
Ivica Letinić, v. r.

Rješenje, NN 145/2008-4008